మాదాటి నర్సింహారెడ్డి

మాదాటి నర్సింహారెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన శాయంపేట శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై ఉమ్మడి ఆంధ్రప్రదేశ్ రాష్ట్రంలో పురపాలక శాఖ మంత్రిగా పని చేశాడు.

రాజకీయ జీవితం
నర్సింహారెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1962లో మొట్లపల్లి గ్రామ సర్పంచ్‌గా, 1970 నుండి 75 వరకు పరకాల సమితి అధ్యక్షుడిగా, 1981లో సమితి సభ్యుడిగా ఎన్నికై జిల్లా పరిషత్‌ అధ్యక్షుడిగా 1985 వరకు పని చేశాడు. ఆయన 1985, 89లలో జరిగిన ఆంధ్రప్రదేశ్ శాసనసభ ఎన్నికల్లో శాయంపేట నియోజకవర్గం నుండి  కాంగ్రెస్ అభ్యర్థిగా పోటీ చేసి రెండుసార్లు వరుసగా ఎమ్మెల్యేగా ఎన్నికై నేదురుమల్లి జనార్ధన్‌ రెడ్డి, కోట్ల విజయభాస్కర్‌ రెడ్డిల  మంత్రివర్గంలో పురపాలక శాఖ మంత్రిగా పని చేశాడు. ఆయన 1994లో జరిగిన ఎన్నికల్లో పోటీ చేసి ఓడిపోయాడు.

మరణం
మాదాటి నర్సింహారెడ్డి అనారోగ్య సమస్యలతో బాధపడుతూ 2019 అక్టోబర్ 10న హైదరాబాద్‌లోని ఆయన స్వగృహంలో మరణించాడు.

మూలాలు

ఆంధ్రప్రదేశ్ శాసన సభ్యులు (1985)
ఆంధ్రప్రదేశ్ శాసన సభ్యులు (1989)